Leierskap is nie vir sissies nie - www.bybelkennis.co.za
If you read history you will find that the Christians who did most for the present world were just those who did most for the next. —C.S. Lewis
Ondervinding is die beste leermeester vir leiers. Daar is 'n paar dinge wat 'n mens graag vooraf sou wou geweet het voordat jy oor hulle gestruikel het. Art Perry identifiseer tien sulke dinge:
Hierdie werk sou maklik gewees het as dit nie vir die mense was nie. Mense is al wat ons het. Jy moet daarvan hou om met ander te werk en hulle te help as jy 'n leier wil wees.
Dit is maklik om te veel tyd met die verkeerde mense te spandeer. Spandeer jou tyd met diegene wat 'n hoë potensiaal het. Moenie al jou tyd spandeer aan die oppas van swak presteerders nie.
Neem stadig in diens; bevorder vinnig; ontslaan regverdig en vinnig. As jy 'n swak keuse gemaak het – en almal doen dit op een of ander stadium – stel dit vinnig reg.
Mense verander nie fundamenteel nie. Jy kan nie 'n persoon se kernwaardes of gedrag of dit wat hy glo, verander nie. Jy mag dalk tydelike verandering kry, maar volhoubare verandering moet vanuit die persoon self kom.
Terugvoer is die kragtigste instrument tot jou beskikking. Leiers moet hulle terugvoervaardighede verbeter.
Besef dat almal in jou span jou dophou en oordeel. As dit wat jy doen, verskil van dit wat jy sê, verloor jy jou geloofwaardigheid. Geloofwaardigheid is die sleutel tot suksesvolle leierskap. Jy moet hard werk om dit te kry. As jy dit verloor het, sal jy dit onwaarskynlik weer terugwen.
Duidelike verwagtings gepaard met aanspreeklikheid = hoë prestasie. 'n Leier moet duidelike, uitdagende verwagtings stel en aanspreeklikheid van die span bevorder..
Gee aandag aan 'n persoon … stel belang in hulle werk en aktiwiteite. Dit wys jy respekteer hulle. Jy is nooit te besig om te stop, te luister en te praat nie.
Te veel leiers praat as hulle moet luister.. As jy praat, kommunikeer jy nie werklik nie – jy maak 'n geraas.
Vrae is kragtiger as opdragte. Vaardige leiers gebruik vrae soos 'n chirurg 'n skalpel hanteer.
'n Mens leer uit ondervinding veral as jy foute maak. So 'n paar riglyne verhoed dat jy te veel tyd spandeer om uit jou foute te leer.